จับแล้วฆาตกร ฆ่าสาวหมกเขาวัง ได้ตัวที่หนองคาย หวิดหนีออกนอก
(เครดิตภาพจากไลน์ตำรวจ),ตำรวจเพชรบุรี ใช้เวลารวบรวมพยานหลักฐาน 2 วันออกหมายจับผู้ต้องหาฆ่าทุบหัวหญิงสาว มัดมือมัดเท้า ทิ้งศพข้างบันไดบนเขาวังเป็นชายในภาพวงจรปิดที่ลงรถไฟมาด้วยกัน สอบประวัติพบเป็นเดนคุก เคยก่อคดีข่มขืน ล่าสุดจับได้แล้วที่หนองคาย,จากคดีสะเทือนขวัญ เมื่อช่วงเช้าของวันที่ 19 เม.ย.ที่ผ่านมา เจ้าหน้าที่ตำรวจ สภ.เมืองเพชรบุรี พบศพหญิงสาว ทราบชื่อต่อมาคือ น.ส.ธมลภรณ์ หอมหวล อายุ 29 ปี อยู่บ้านเลขที่ 101/1 หมู่ 5 ต.ยางหัก อ.ปากท่อ จ.ราชบุรี ถูกหินทุบกะโหลกศีรษะแตก มือเท้าถูกมัดและเปลือยท่อนล่าง เสียชีวิตขึ้นอืดบริเวณข้างบันไดทางขึ้นเขาพระนครคีรี หรือเขาวัง ด้านหลังวิหารพระนอน วัดพระพุทธไสยาสน์ (วัดพระนอน) ต.คลองกระแชง อ.เมือง จ.เพชรบุรี,ต่อมา เจ้าหน้าที่ขยายผลตรวจพบภาพจากกล้องวงจรปิดที่สถานีรถไฟเพชรบุรีพบว่า น.ส.ธมลภรณ์ ผู้ตาย เดินทางมาพร้อมกับชายไม่ทราบชื่อ สูงประมาณ 170 ซม. ผิวดำแดง สวมเสื้อสีฟ้า นุ่งกางเกงยีนส์ สวมรองเท้าผ้าใบ คาดผ้าขาวม้าที่ โดยสารรถไฟขบวนที่ 169 รถเร็ว กรุงเทพฯ-ยะลา มาลงที่สถานีรถไฟเพชรบุรี เมื่อเวลาประมาณ 21.10 น. ของคืนวันที่ 17 เม.ย.ก่อนที่ทั้งคู่จะว่าจ้างรถจักรยานยนต์รับจ้าง คิวรถหน้าสถานีรถไฟเพชรบุรี ให้ไปส่งที่โรงแรม แต่ฝ่ายชายเปลี่ยนใจให้ไปส่งที่วัดพระนอน และต่อมามีผู้พบ น.ส.ธมลภรณ์ ถูกฆ่าเป็นศพขึ้นอืด ส่วนฝ่ายชายหายตัวไป (อ่าน,ล่าหนุ่มผ้าขาวม้า ภาพโผล่ ต้องสงสัยฆ่าทุบหัวสาวหมกเขาวัง,),ความคืบหน้า เมื่อวันที่ 21 เม.ย.59 ภายหลังเจ้าหน้าที่ตำรวจรวบรวมพยานหลักฐาน ภาพวงจรปิด และพยานบุคคล ได้เสนอต่อศาลเพชรบุรี ขออนุมัติออกหมายจับผู้ต้องหา ทราบชื่อต่อมาคือ นายอดิเรก หรือโรจ ศรีสัญญา อายุ 39 ปี อยู่บ้านเลขที่ 18 หมู่ 6 ต.ดอนเจดีย์ อ.พนมทวน อ.กาญจนบุรี,พ.ต.อ.พาณุพงษ์ ศรจิตติ ผกก.สภ.เมืองเพชรบุรี เปิดเผยว่า ตรวจสอบประวัตินายอดิเรก เคยถูกจับกุมคดีลักทรัพย์ ทำร้ายร่างกาย และคดีอาวุธปืน ในพื้นที่ จ.กาญจนบุรี ต้องโทษในเรือนจำหลายปี เมื่อพ้นโทษออกมาได้ก่อคดีข่มขืนในพื้นที่ จ.กาญจนบุรี และถูกศาลจังหวัดกาญจนบุรีออกหมายจับ ก่อนจะมาก่อเหตุที่ จ.เพชรบุรี อีก เบื้องต้นได้ประสานเจ้าหน้าที่ชุดสืบสวนติดตามจับกุมตัวแล้ว,ต่อมาเวลา 16.48 น.วันที่ 21 เม.ย. ที่สถานีรถไฟหนองคาย ร.ต.ท.สมาน ศักดิ์ดาเดช รอง สว ป.ส.รฟ.หนองคาย พร้อมกำลังบุกเข้าจับกุมตัว นายอดิเรก หรือโรจ ศรีสัญญา อายุ 39 ปี อยู่บ้านเลขที่18 หมู่ 6 ต.ดอนเจดีย์ อ.พนมทวน อ.กาญจนบุรี ผู้ต้องหาตามหมายจับศาลจังหวัดเพชรบุรี คดีฆ่า น.ส.ธมลภรณ์ หอมหวล อายุ 29 ปี เหตุเกิดเมื่อวันที่ 19 เม.ย. ที่บริเวณข้างบันไดทางขึ้นเขาพระนครคีรี(เขาวัง) ต.คลองกระแชง อ.เมืองเพชรบุรี โดยขณะจับกุมนายอดิเรกกำลังเตรียมตัวจะหลบหนีข้ามไป สปป.ลาว จากนั้นได้ประสานส่งตัวกลับมาดำเนินคดีที่จ.เพชรบุรี.  
ตำรวจเพชรบุรี ใช้เวลารวบรวมพยานหลักฐาน 2 วันออกหมายจับผู้ต้องหาฆ่าทุบหัวหญิงสาว มัดมือมัดเท้า ทิ้งศพข้างบันไดบนเขาวังเป็นชายในภาพวงจรปิดที่ลงรถไฟมาด้วยกัน สอบประวัติพบเป็นเดนคุก เคยก่อคดีข่มขืน ล่าสุดจับได้แล้วที่หนองคาย
ออหมายจับ,ฆ่าหมกศพ,ฆ่าหมกเขาวัง,ทุบหัว,มัดมือมัดเท้า,ฆ่าสาว,เพชรบุรี,ข่าว,ไทยรัฐ,ข่าวทั่วไทย,ข่าวภูมิภาค,ไทยรัฐออนไลน์